জাল পাসপোর্টকাণ্ডে গ্রেফতার আরও ১

নদিয়া: মদনপুর জাল পাসপোর্টকাণ্ডে (Fake Passport Case) ধৃত আরও ১। চাকদা (Nadia Chakd) থানার আলাইপুর থেকে গ্রেফতার করা হয়েছিল অভিযুক্ত ধীরেন ঘোষকে। সূত্রের খবর, মনোজ গুপ্তকে জেরা ধীরেন ঘোষের নাম উঠে আসে। সেই তথ্যের ভিত্তিতে মঙ্গলবার গভীর রাতে চাকদায় ধীরেন ঘোষের বাড়িতে তল্লাশি চালান কলকাতা পুলিশের গোয়েন্দারা। সেখান থেকে উদ্ধার হয় প্রচুর নথি ও পরিচয়পত্র। রাত আড়াইটে নাগাদ ধীরেন ঘোষকে গ্রেফতার করে কলকাতা নিয়ে যায়।

ভাড়া বাড়ির এক পরিবারের দাবি, ৫-৬ বছর ধরে এখানে ভাড়া থাকতেন। এখানে পরিবার নিয়ে প্রায় ৫ বছর ধরে পরিবার নিয়ে ভাড়া থাকতেন ধীরেন ঘোষ। গার্মেন্টস এর ব্যবসা করত, সবাইকে তাই বলতো ধীরেন, মাঝে মাঝে ঘুরতে যেত। স্বভাব-চরিত্র ভালোই ছিল। মিশুকে ছিল। মাঝে মাঝে বাংলাদেশ থেকে শশুর – শাশুড়ি আসত। কোনও ঝামেলা ছিল না। ধীরেন ঘোষ বলেছিলেন উনি গার্মেন্টসের ব্যবসা করেন। বাইরে থেকে মাল আসে। কলকাতায় মহাজন আছে। তবে এখানে কখনো গার্মেন্টস এর কিছু চোখে পড়েনি। এখানে পাসপোর্ট সংক্রান্ত কোনও কাজ কখনও করতে দেখিনি। এছাড়া স্থানীয় কয়েকজন আত্মীয় স্বজন আসতেন।

আরও পড়ুন: মুখে ফাটল চকোলেট বোমা! রহস্যমৃত্যু যুবকের, আত্মহত্যা?

গোয়েন্দারা জানিয়েছেন, ধৃত ধীরেন বাংলাদেশি নাগরিকদের পাসপোর্ট তৈরি করে দেওয়ার চক্রে জড়িত। নদিয়ার বিস্তীর্ণ এলাকায় জাল পাসপোর্ট তৈরির চক্র চালাত সে। মোটা টাকার বিনিময়ে পাসপোর্ট তৈরি করে বিক্রি করত বাংলাদেশিদের। বুধবার ধৃতকে আলিপুর আদালতে পেশ করে হেফাজতে চেয়েছে কলকাতা পুলিশ। এই নিয়ে পাসপোর্টকাণ্ডে ৮ জনকে গ্রেফতার করল পুলিশ।

অন্য খবর দেখুন